*LĒMUMA PROJEKTS*

**Par noteikumu Nr.\_\_/2024**

**“Alūksnes novada pašvaldības Ceļu un ielu fonda pārvaldīšanas kārtība” izdošanu**

Pamatojoties uz Pašvaldību likuma 50. panta pirmo daļu, Valsts pārvaldes iekārtas likuma 72. pantu, likuma “Par autoceļiem” 12. panta otro un septīto daļu, Ministru kabineta 2008. gada 11. marta noteikumiem Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība”

Apstiprināt noteikumus Nr. \_\_\_/2024 “Alūksnes novada pašvaldības Ceļu un ielu fonda pārvaldīšanas kārtība” (pielikumā uz 2 lapām).

*NOTEIKUMU PROJEKTS*

**Alūksnes novada pašvaldības Ceļu un ielu fonda pārvaldīšanas kārtība**

*Izdoti saskaņā ar Pašvaldību likuma 50. panta pirmo daļu,*

*Valsts pārvaldes iekārtas likuma 72. pantu,*

*likuma “Par autoceļiem” 12. panta otro un septīto daļu,*

*Ministru kabineta 2008. gada 11. marta noteikumiem Nr.173*

*“Valsts pamatbudžeta valsts autoceļu fonda programmai piešķirto*

*līdzekļu izlietošanas kārtība”,*

1. **Vispārīgie jautājumi**
2. Šie noteikumi (turpmāk – Noteikumi) nosaka Alūksnes novada pašvaldības Ceļu un ielu fonda (turpmāk – Ceļu un ielu fonds) līdzekļu uzkrāšanas, pārvaldīšanas un izlietošanas kārtību.
3. Ceļu un ielu fonds ir Alūksnes novada pašvaldības domes izveidots pašvaldības budžeta naudas līdzekļu fonds, kura ieņēmumus veido:
	1. valsts pamatbudžeta valsts autoceļu fonda programmas apakšprogrammas “Mērķdotācija pašvaldību autoceļiem (ielām)” līdzekļi (turpmāk – Mērķdotācija);
	2. papildus mērķdotācijas līdzekļi (turpmāk – papildus Mērķdotācija) par valsts vietējā autoceļa vai tā posma pārņemšanu pašvaldības īpašumā.
4. **Ceļu un ielu fonda pārvalde**
5. Ceļu un ielu fonda turētājs un rīkotājs ir Alūksnes novada pašvaldība.
6. **Ceļu un ielu fonda līdzekļu sadalīšana**
7. Satiksmes ministrija Noteikumu 2. punktā paredzētos līdzekļus ieskaita Alūksnes novada pašvaldības pamatbudžetā – Ceļu un ielu fondā.
8. Alūksnes novada pašvaldības Centrālās administrācijas Grāmatvedība Ceļu un ielu fonda līdzekļu uzskaiti nodrošina atsevišķi no citiem pašvaldības pamatbudžeta ieņēmumiem un izdevumiem, atsevišķā norēķinu kontā kredītiestādē.
9. Ceļu un ielu fonda Mērķdotācijas sadalīšanas pamatprincipi ir:
	1. Ceļu un ielu uzkrājuma fonda izveidošanai – 10% apmērā;
	2. Alūksnes novada pašvaldības iestādei “SPODRA” un Alūksnes novada pagastu apvienības pārvaldei – 90% apmērā, no tiem:
		1. 48% iedala Alūksnes novada pašvaldības iestādei “SPODRA” pašvaldības īpašumā un valdījumā esošo ielu uzturēšanai Alūksnes pilsētas administratīvajā teritorijā;
		2. 52% iedala Alūksnes novada pagastu apvienības pārvaldei proporcionāli pašvaldības īpašumā un valdījumā esošo ceļu garumam Alūksnes novada pagastos, kas reizināts ar šādiem koeficientiem (k):
			1. pašvaldības reģistrētie ceļi ar melno segumu, k = 2;
			2. pārējie pašvaldības ceļi, k = 1.

1. Šo Noteikumu 6.1.punktā minētā līdzekļu daļa tiek saglabāta Ceļu un ielu turētāja kontā, un var tikt piešķirta ar atsevišķu Alūksnes novada pašvaldības domes lēmumu 9.punktā noteiktajiem mērķiem pēc Alūksnes novada pašvaldības Centrālās administrācijas Īpašumu pārvaldības un attīstības nodaļas sagatavotā lēmuma projekta.
2. Papildus Mērķdotāciju iedala Alūksnes novada pagastu apvienības pārvaldei.
3. **Ceļu un ielu fonda izlietošanas kārtība**
4. Ceļu un ielu fonda Mērķdotācijas līdzekļus izlieto šādiem mērķiem:

9.1. pašvaldību autoceļu un ielu uzturēšanai, tai skaitā ar uzturēšanas darbos iesaistīto darbinieku atlīdzībai;

9.2. pašvaldību autoceļu un ielu būvniecībai, tai skaitā atjaunošanai, pārbūvei, nojaukšanai, projektēšanai, būvuzraudzībai un autoruzraudzībai, kā arī Eiropas Savienības struktūrfondu autoceļu un ielu projektu īstenošanai nepieciešamajam pašvaldību līdzfinansējumam, un pašvaldību autoceļu un ielu tīkla finansēšanai ņemto kredītu pamatsummas atmaksāšanai;

9.3. zemes pirkšanai, lai uzlabotu un attīstītu pašvaldību autoceļus un ielas, kā arī bankas konta apkalpošanas izmaksu segšanai.

1. Alūksnes novada pagastu apvienības pārvalde papildus Mērķdotāciju izlieto pārņemto ceļu uzturēšanai, remontam vai pārbūvei. Pirms attiecīgo darbu veikšanas, darbu plāns un finansējums jāsaskaņo ar izpilddirektoru.
2. Mērķdotāciju prioritāri izlieto tranzīta ielām, tiltiem, satiksmes drošības uzlabošanai, autoceļiem un ielām, pa kurām kursē sabiedriskais transports.
3. Ceļu un ielu fonds tiek plānots vidējā (triju gadu) termiņā (turpmāk – Plāns), atbilstoši šo noteikumu 9., 10. un 11.punktā noteiktajiem mērķiem un prioritātēm.
4. **Ceļu un ielu fonda līdzekļu izlietojuma kontrole**
5. Alūksnes novada pašvaldības Centrālās administrācijas Grāmatvedība nodrošina Ceļu un ielu fonda ieņēmumu un izdevumu uzskaiti, pārskatu sagatavošanu saskaņā ar Grāmatvedības likumu, likumu “Par budžeta un finanšu vadību” un citiem Latvijas Republikā spēkā esošajiem normatīvajiem aktiem un veic norēķinu operācijas no Alūksnes novada pašvaldības konta, kurā tiek ieskaitīti un izlietoti Ceļu un ielu fonda līdzekļi, iepriekš pārbaudot attaisnojuma dokumentu rekvizītu atbilstību.
6. Alūksnes novada pašvaldības Centrālās administrācijas Īpašumu pārvaldības un attīstības nodaļa sagatavo Plānu apstiprināšanai Alūksnes novada pašvaldības domē un nodrošina pastāvīgu līdzekļu izlietojuma kontroli atbilstoši apstiprinātajam Plānam.
7. **Nobeiguma noteikumi**

Ar šo Noteikumu spēkā stāšanos spēku zaudē Alūksnes novada pašvaldības domes 2015. gada 29. janvāra noteikumi Nr. 1/2015 “Alūksnes novada pašvaldības Ceļu un ielu fonda pārvaldīšanas kārtība”.

Domes priekšsēdētājs Dz.ADLERS